จากเมื่อก่อน เคยเข้ากับคนได้ง่าย ชอบคนเยอะๆ ชอบหัวเราะ แต่ปัจจุบัน ไม่อยากคุยกับใครเลย แม้แต่คนรอบข้าง ตัวฉันเองก็ยังพยายามปลีกตัวออกมา คิดฆ่าตัวตายทุกวินาที แม้แต่ตอนทำงานก็ยังคิดค่ะ เรื่องหนี้สินพ่อแม่ ที่เราต้องเป็นคนใช้ และฉันก็เป็นแม่เลี้ยงเดี่ยว หาเงินเองส่งให้ทางบ้านครึ่งต่อครึ่งของเงินเดือนเลยค่ะ คือตอนนี้จิตตกมาก และก็เป็นมานานแล้วค่ะ เริ่มเป็นหนักปลีกตัวออกจากผู้คนเลยตอนอายุ22 ผ่านมา3ปีแล้ว ก็ยังเป็นเหมือนเดิม คิดเรื่องนั้นเรื่องนี้ปนกันไป ปวดหัวมากเลยค่ะ ณ ปัจจุบัน เหมือนร่างกายรวน วันหนึ่งนอนประมาณ3-4ชั่วโมง ฉันไม่รู้ว่าตัวเองเป็นอะไร มันเรียกว่าโรคซึมเศร้ามั้ยคะ? นี่แค่คร่าวๆนะคะ
สวัสดีค่ะ อาการพฤติกรรมเปลี่ยนไป นอนน้อยลง ปลีกตัวมากขึ้น คิดฆ่าตัวตาย อาจเป็นสัญญาณเบื้องต้นของภาวะซึมเศร้าได้โรคซึมเศร้า เป็นภาวะความผิดปกติทางอารมณ์ที่ผู้ป่วยอาจรู้สึกเศร้า สิ้นหวัง ช่วยเหลือตัวเองไม่ได้มีความรุนแรงและยาวนานกว่า 2 สัปดาห์ขึ้นไปและส่งผลต่อชีวิตของผู้ป่วยดังนั้นจากอาการที่เล่ามาเบื้องต้น คิดว่าควรไปตรวจกับจิตแพทย์อย่างละเอียดเพิ่มเติม แพทย์จะซักประวัติและพูดคุยเพื่อให้ได้การวินิจฉัยที่แน่ชัดมากขึ้นระหว่างนี้หาสิ่งที่ชอบทำ ไม่เก็บตัวอยู่คนเดียว นอนพักผ่อนให้เพียงพอ ตั้งสติ แก้ไขปัญหาอ่านเพิ่มเติม